Sjekk hvor mye du betaler i avgifter
Den årlige oversikten over utviklingen i de kommunale avgiftene er klar. – Gebyrene økte med 3,1 prosent i 2015 i forhold til fjoråret. Inflasjonen var i samme periode to prosent, sier Peter Batta i Huseiernes Landsforbund. Sjekk din kommune og nabokommuner: Full oversikt over kommunene finner du i bunnen av saken.Det er Statistisk Sentralbyrå som har utarbeidet undersøkelsen for forbundet.Undersøkelsen omfatter kommunale vann- og avløpsgebyrer, renovasjonsavgift og feieavgift for 2015. Den er gjennomført av Statistisk Sentralbyrå på oppdrag fra Huseiernes Landsforbund. Datamaterialet er hentet fra databasen som benyttes i kommunenes KOSTRA-rapportering. Prisene er beregnet ut i fra en standard bolig på 120 kvadratmeter med et beregnet vannforbruk på 150 kubikkmeter i året, inkl. moms. Tidligere har man brukt 175 kubikkmeter i året. – Noe av årsaken til at gebyrene øker mer enn inflasjonen, skyldes nok at mange kommuner i større grad ruster opp vann- og kloakknettet. De fleste kommunene har vært lite flinke til å vedlikeholde vann- og kloakknettet, noe som har ført til omfattende lekkasjer og i alvorlige tilfeller til forurensing av drikkevannet, sier Batta. Søndre Land i Oppland er den kommunen i Norge som har de høyeste gebyrene for vann, avløp, renovasjon og feiing. For en standard bolig på 120 kvadratmeter koster disse gebyrene 20 810 kroner i 2015. VG+ i 2014 (betalingsside): Oppland-kommunen var også dyrest i fjor. Søndre Land er for tiden eneste kommune hvor de samlede avgiftene er over 20 000 kroner. Høylandet kommer på annenplass, med 19 338 kroner, mens mange kommuner tar over 18 000 kroner og er inne på topp til listen over de dyreste kommunene. (Se egen oversikt).I Årdal koster de samme tjenestene bare 6 059 kroner. – Vi setter stor pris på å tilby våre innbyggere de laveste avgiftene i landet, sier ordfører Arild Ingar Lægreid (Ap) i Årdal i Sogn og Fjordane. Årdal er på den såkalte Robek-listen, som har så svak økonomi at den er satt under statlig administrasjon. Sjekk her hvilke kommuner som er under statlig administrasjon – Men vi kommer ikke til å øke avgiftene for å bedre økonomien; det kan vi ikke, fordi avgiftene skal være selvkost og innbyggeren skal ikke betale mer enn hva den enkelte tjenesten koster.– Det er store avstander i vår kommune, som gir større kostnader enn mange andre kommuner. Vi har i det siste bygget ut nettet, ved å kople opp flere husstander og det koster, sier Hans Olav Søreng (Ap) i Søndre Land, partikollega med ordføreren som er på ferie.Storbyer som Stavanger og Trondheim er inne på topp ti- listen over de billigste kommunene. Det er verdt å merke seg at en rekke kommuner i Rogaland, som har inngått interkommunalt samarbeid, er blant de billigste. – Materialet viser at det er urimelig store forskjeller i gebyrene fra kommune til kommune. Det er naturlig at de største byene har stordriftsfordeler og tjener på det, men mange små kommuner burde for lengst ha slått seg sammen i interkommunalt samarbeid, slik de har gjort i Rogaland – Og så er det svært mange kommuner med få innbyggere som bør vurdere å slå seg sammen med andre kommuner? – Ja, materialet underbygger at lokale politikere bør ta hensyn til innbyggerne sine og bidra til sammenslåing, slik at innbyggerne både får bedre og rimeligere tjenester, sier Batta. Den debatten reises med jevne mellomrom, men intet synes å hjelpe, i følge DN.Her er andre funn: * Oslo er landets billigste fylke med 9 820 kroner i samlede gebyrer, mens Oppland er det dyreste fylket med 13 979 kroner for boliggebyrene. * Oslo imidlertid også er inne på listen over de kommunene som har økt avgiften mest fra i fjor. Oslo innbyggere har opplevd en vekst i de kommunale avgiftene på 16,6 prosent. * Økningen er størst i Sula og Saltdal, hvor innbyggerne har opplevd en økning av de kommunale avgiftene med 38,1 og 24,9 prosent siden i fjor, i følge undersøkelsen, som i hovedsak er basert på Kostra-tall kommunene selv har levert inn. – Det skyldes at vi har investert 150 millioner kroner i avløp, sier Sula-ordfører Geir Ove Vegsund (H) i Sula. * Beste utvikling sett med innbyggernes lommebok, har innbyggerne i Porsanger og Kvam, som har fått kuttet avgiftene med 21,9 prosent. Batta sier at de ikke lenger ser så mye til at kommunene tar mer betalt for tjeneste, enn de er verdt. Han sier selvkostprinsippet legges til grunn. - Kommunene har ikke gode grunner til å forsømme vedlikehold og modernisering av vann- og kloakknettet, da disse utgiftene skal dekkes ved selvkost av forbrukerne, sier han.Huseiernes Landsforbund har laget undersøkelsen siden 1991. Her kan du sjekke utviklingen år for år fra 2008 og frem til i fjor. Årets økning på 3,1 prosent ligger i nedre skikt. Størst økning av de kommunale avgiftene var i 1993 med 10,5 prosent vekst, men også i 2008 og 2009 var avgiftsveksten høy, med 6,6 og 7,8 prosent, over dobbelt så mye som inflasjonen. Her er oversikten over avgiftene i kommunene, i alfabetisk rekkefølge, i kroner og tilslutt i prosentvis endring fra ifjor. (Noen få kommuner har ikke alle tjenestene eller de er uoppgitt; de er ikke med i oversikten).
I Søndre Land betaler innbyggerne 20 810 kroner i kommunale avgifter. I Årdal betaler de 6 059 for de samme tjenestene. – Urimelig, sier Huseierne-generalsekretær Peter Batta.